
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	 24.09.2009

	Nr.
	  26/595


Către

BIROUL PERMANENT AL CAMEREI DEPUTAŢILOR

Vă înaintăm, alăturat, Raportul suplimentar asupra proiectului de Lege privind aprobarea Ordonanţei de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului, retrimis comisiei în vederea unei noi examinări şi depunerii unui nou raport, cu adresa nr. PL.x 376 din 16 septembrie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	24.09.2009

	Nr.
	  26/595


R A P O R T   S U P L I M E N T A R   

asupra proiectului de Lege privind aprobarea Ordonanţei de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 376 din 1 septembrie 2009, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului.
In şedinţa din 16 septembrie 2009, plenul Camerei Deputaţilor a dispus retrimiterea la Comisie a proiectului de lege şi raportul aferent, la solicitarea Grupul parlamentar al Partidului Social Democrat plus Partidul Conservator, în vederea unei noi examinări şi depunerii unui nou raport.
La dezbaterile care au avut loc, au participat în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Secretariatului General al Guvernului, domnul Sorin Alăzăroaie – secretar de stat, doamna Mihaela Toader – director şi domnul Dan Iaru - director.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.985/28.08.2009);
· avizul favorabil al Comisiei juridice, de disciplină şi imunităţi (nr.31/744/8.09.2009);

· avizul favorabil al Comisiei pentru muncă şi protecţie socială (nr.27/454/16.09.2009).


Proiectul de lege are ca obiect de reglementare adoptarea unor măsuri pentru asigurarea continuităţii activităţii unor structuri din cadrul aparatului de lucru al Guvernului.

Conform Notei de fundamentare, măsurile propuse vizează păstrarea unor atribuţii ale structurilor din cadrul aparatului de lucru al Guvernului pe care le aveau în temeiul Ordonanţei de urgenţă a Guvernului nr.3/2009, act normativ care şi-a încetat efectele juridice prin declararea neconstituţionalităţii legii de aprobare prin decizia Curţii Constituţionale nr.1039/2009.
In conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a dezbătut proiectul de lege şi raportul aferent în şedinţa din 23 septembrie 2009.

In urma reexaminării proiectului de lege şi a opiniilor exprimate de membrii Comisiei pentru administraţie publică, amenajarea teritoriului şi echilibru ecologic, s-a hotărât, cu majoritate de voturi (1 abţinere), să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului cu amendamentele admise şi respinse prezentate în anexele 1 şi 2.
La lucrările comisiei au fost prezenţi 25 deputaţi, din totalul de 31 membri ai comisiei.
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat. 

În raport de obiectul şi conţinutul său, proiectul de lege se încadrează în categoria legilor organice.




PREŞEDINTE, 






SECRETAR,




Sulfina BARBU 




   Mihai Cristian APOSTOLACHE

Intocmit

Consultant, Nicoleta Toma
Anexă nr.1
I. AMENDAMENTE ADMISE
	Nr.

Crt.
	Text Ordonanţa de urgenţă a Guvernului nr.94/2009
	Text proiect de lege
	Textul propus de Comisie
(autorul amendamentului)
	   Motivarea 

	
	
	Lege pentru aprobarea Ordonanţei de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului


	Lege pentru aprobarea Ordonanţei de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului
	

	
	
	Articol unic. – Se aprobă Ordonanţa de urgenţă a Guvernului nr.94/2009 pentru asigurarea continuităţii activităţii unor structuri din cadrul aparatului de lucru al Guvernului.


	
Articol unic. – Se aprobă Ordonanţa de urgenţă a Guvernului nr.94/2009 din 29 august 2009 pentru asigurarea continuităţii activităţii unor structuri din cadrul aparatului de lucru al Guvernului, publicată în Monitorul Oficial al României, Partea I, nr.602 din 31 august 2009, cu următoarele modificări:

	Redactare corectă.

	
	Ordonanţă de urgenţă a Guvernului pentru asigurarea continuităţii activităţii unor structuri din cadrul aparatului de lucru al Guvernului


	
Nemodificat.
	
Nemodificat.
	

	
	Art.1. - (1) In cadrul aparatului de lucru al Guvernului, în aparatul ministerelor, cu excepţia Ministerului Apărării Naţionale, precum şi în aparatul organelor de specialitate ale administraţiei publice centrale se organizează şi funcţionează, în subordinea demnitarului, cabinetul demnitarului din administraţia publică centrală, denumit în continuare cabinetul demnitarului.

(2) Numărul maxim de posturi din cadrul cabinetului viceprim-ministrului, pentru fiecare funcţie din cadrul acestuia, este cel stabilit potrivit anexei nr.1 la Ordonanţa Guvernului nr. 32/1998 privind organizarea cabinetului demnitarului din administraţia publică centrală, aprobată cu modificări prin Legea nr.760/2001, cu modificările ulterioare, pentru funcţia de ministru de stat, iar numărul maxim de posturi din cabinetul secretarului de stat din cadrul aparatului propriu de lucru al viceprim-ministrului, pentru fiecare funcţie din cadrul acestuia, este cel stabilit potrivit anexei nr.1 la Ordonanţa Guvernului nr.32/1998, aprobată cu modificări prin Legea nr.760/2001, cu modificările ulterioare, pentru funcţia de secretar de stat.
(3) Numărul maxim de posturi din cadrul cabinetului secretarului general al Guvernului, pentru flecare funcţie din cadrul acestuia, este cel stabilit potrivit anexei nr. 1 la Ordonanţa Guvernului nr.32/1998, aprobată cu modificări prin Legea nr.760/2001, cu modificările ulterioare, pentru funcţia de ministru, iar numărul maxim de posturi din cabinetul secretarului general adjunct al Guvernului, pentru fiecare funcţie din cadrul acestuia, este cel stabilit potrivit anexei nr. 1 la Ordonanţa Guvernului nr.32/1998, aprobată cu modificări prin Legea nr.760/2001, cu modificările ulterioare, pentru funcţia de secretar de stat.


	
Nemodificat.
	
Nemodificat.
	

	
	Art 2. - Secretarul general al Guvernului şi secretarul general adjunct al Guvernului participă la şedinţele Guvernului.


	
Nemodificat.
	
Nemodificat.
	

	
	Art3. - (1) Conducerea Departamentului pentru Afaceri Europene se exercită de către un şef de departament cu rang de ministru, numit, respectiv eliberat din funcţie prin decizie a primului-ministru, care are calitatea de ordonator secundar de credite. Şeful Departamentului pentru Afaceri Europene este ajutat de 2 subsecretari de stat, numiţi prin decizie a primului-ministru.

(2) Departamentul pentru Afaceri Europene are un secretar general, înalt funcţionar public, numit în condiţiile legii.
(3) Şeful departamentului reprezintă Departamentul pentru Afaceri Europene în raporturile cu autorităţile publice, cu persoanele juridice şi fizice din ţară şi din străinătate.
(4) În exercitarea atribuţiilor ce îi revin, şeful departamentului emite ordine, în condiţiile legii.
(5) Şeful departamentului conduce reuniunile Comitetului de Coordonare, care se desfăşoară săptămânal.

(6)
Şeful departamentului participă la şedinţele Guvernului.


	
Nemodificat.
	
Nemodificat.
	

	
	Art.4. - Departamentul pentru Relaţia cu Parlamentul, structură cu personalitate juridică în cadrul aparatului de lucru al Guvernului, finanţată prin bugetul Secretariatului General al Guvernului, este condus de ministrul pentru relaţia cu

Parlamentul, care are calitatea de ordonator terţiar de credite, ajutat de unul sau mai mulţi secretari de stat.

	
Nemodificat.
	
Nemodificat.
	

	
	Art.5. - Viceprim-ministrul este ajutat în activitatea sa de unul sau mai mulţi consilieri de stat şi secretari de stat, numiţi, respectiv eliberaţi din funcţie prin decizie a primului-ministru, la propunerea viceprim-ministrului.


	

Nemodificat.
	

Nemodificat. 
	

	
	Art.6. - (1) Corpul de control al primului-ministru, structura fără personalitate juridică în cadrul aparatului de lucru al Guvernului, finanţata prin bugetul Secretariatului General al Guvernului, este condus de un secretar de stat numit, respectiv eliberat din funcţie prin decizie a primului-ministru.

(2) Corpul de control al primului-ministru funcţionează în subordinea primului-ministru şi în coordonarea, din punct de vedere administrativ-financiar, a secretarului general al Guvernului.
(3) Corpul de control al primului-ministru urmăreşte modul în care, la nivelul fiecărei instituţii vizate, s-au stabilit şi respectat obligaţiile sale cu privire la autorizarea şi răspunderea persoanelor care au acces la resursele materiale, financiare şi informaţionale şi cum s-au separat atribuţiile şi responsabilităţile pentru a se reduce riscul de eroare, de fraudă, de încălcare a legislaţiei, precum şi riscul de a nu putea detecta aceste situaţii.
(4) Corpul de control al primului-ministru îndeplineşte următoarele atribuţii principale:
a) în vederea realizării funcţiei de autoritate a Guvernului, controlează şi urmăreşte activitatea ministerelor, agenţiilor, autorităţilor administraţiei publice locale, serviciilor publice deconcentrate ale ministerelor şi ale altor organe de specialitate ale administraţiei publice centrale, instituţiilor publice, oficiilor, departamentelor, comisiilor, regiilor autonome, societăţilor comerciale, companiilor şi societăţilor naţionale, instituţiilor financiar-bancare, cu capital de stat integral sau majoritar, precum şi dacă activitatea acestora se desfăşoară cu respectarea politicilor interne şi a obligaţiilor impuse de lege, regulamente şi proceduri;

b) urmăreşte îmbunătăţirea modalităţilor de efectuare şi corelare a activităţilor de control la nivel naţional pentru a se evita paralelismele şi creşterea exigenţei şi responsabilităţii în actul de control;

c) acordă sprijin şi colaborează cu celelalte entităţi care desfăşoară activităţi de control prin desfăşurarea de acţiuni comune, prin verificarea modului în care la nivelul entităţilor vizate a crescut funcţia preventivă a controlului fiscal-bugetar şi a celui privind raporturile de muncă, pentru a se diminua economia necontabilizată şi munca la negru;

d) verifică modul în care fiecare entitate vizată primeşte, expediază, înregistrează şi arhivează documentaţia, modul în care se respectă formalităţile legale adecvate şi dacă operaţiunile sunt consemnate şi transpuse veridic în documente şi acte, pentru a se asigura continuitatea activităţii;

e) analizează abaterile de la proceduri şi circumstanţele şi modul cum au fost gestionate acţiunile, în vederea desprinderii unor concluzii de bună practică pentru viitor, sens în care va iniţia acţiuni de formalizare şi propuneri de îmbunătăţire a legislaţiei;

f) verifică modul în care  s-a exercitat de către prefect controlul de legalitate asupra actelor administrative ale autorităţilor administraţiei publice locale;

g) analizează şi verifică sesizările primite de primul-ministru şi Secretariatul General al Guvernului privind încălcări ale legii, cu respectarea principiului separaţiei puterilor în stat;

h)
monitorizează şi controlează modul în care se elaborează şi se asigură
transparenţa raportărilor periodice prezentate, conform reglementarilor legale în vigoare, de către autorităţile administraţiei publice centrale, de instituţii şi entităţi publice centrale şi servicii deconcentrate;

i) exercită controlul administrativ intern privind respectarea prevederilor legale în cadrul aparatului de lucru al Guvernului, la solicitare, în ministere, în celelalte organe de specialitate ale administraţiei publice centrale, precum şi la regiile autonome, companiile şi societăţile naţionale sau la societăţile comerciale cu capital integral ori majoritar de stat;

j)  verifică eficienţa şi transparenţa activităţii administraţiei publice locale;

k) exercită controlul asupra activităţii autorităţilor şi instituţiilor publice centrale, stabilit prin sarcină încredinţată de către Guvern sau dispus de primul-ministru;

l) urmăreşte implementarea politicilor şi strategiilor în domeniul controlului;

m) coordonează şi controlează aplicarea de către entităţile cu atribuţii de control a prevederilor actelor normative care reglementează controlul şi conduita personalului cu atribuţii de control la nivelul administraţiei publice centrale;

n) propune măsuri de corectare a disfuncţionalităţilor şi a încălcărilor legilor în vigoare, sesizate în activitatea de control, pe care le înaintează primului-ministru sau, după caz, ministerelor de resort, şi transmite, când se impune, sesizări către organele de urmărire penală sau către Curtea de Conturi, pentru a se stabili prejudiciile şi răspunderea penală, dacă este cazul;

o) îndeplineşte orice alte atribuţii stabilite de actele normative în vigoare, cu excepţia Legii nr. 477/2004 privind Codul de conduita a personalului contractual din autorităţile şi instituţiile publice, şi dispuse de primul-ministru.

(5) În realizarea atribuţiilor de control, autorităţile şi instituţiile publice, precum şi operatorii economici vizaţi au obligaţia să pună la dispoziţia reprezentanţilor Corpului de control al primului-ministru documentele şi informaţiile în termenul solicitat. Refuzul nejustificat atrage răspunderea administrativă, civilă sau penală, după caz, a persoanei vinovate.

(6) Instituţiile cu atribuţii de control din cadrul administraţiei publice centrale şi locale au obligaţia, la solicitarea Corpului de control al primului-ministru, să pună la dispoziţie informaţiile solicitate şi să acorde sprijin pentru realizarea misiunii de control.
(7) Pentru realizarea atribuţiilor sale, personalul Corpului de control al primului-ministru efectuează controale directe, întocmind acte de control, respectiv rapoarte de control, procese-verbale, informări sau sinteze, care sunt prezentate spre aprobare şefului Corpului de control al primului-ministru, cu respectarea procedurilor legale.
(8) Cererile formulate de Corpul de control al primului-ministru pentru furnizarea de date şi informaţii sunt scutite de orice taxe sau tarife.
(9) Actele de control aprobate se transmit instituţiilor vizate, care, în termen de 10 zile, au obligaţia de a comunica Corpului de control al primului-ministru măsurile luate în condiţiile legii.
(10) Numărul maxim de posturi al Corpului de control al primului-ministru, inclusiv demnitarul, se stabileşte prin decizie a primului-ministru, în funcţie de necesităţi, cu încadrarea în numărul maxim de posturi aprobat pentru aparatul de lucru al Guvernului.
(11) Personalul Corpului de control al primului-ministru beneficiază în continuare de salarii de baza cu 50% mai mari decât cele prevăzute de lege pentru aparatul de lucru al Guvernului.
(12) Numirea, modificarea, suspendarea, încetarea raporturilor de muncă, precum şi sancţionarea disciplinară a personalului Corpului de control al primului-ministru se realizează prin act administrativ al ordonatorului principal de credite al Secretariatului General al Guvernului.
(13) Personalul Corpului de control al primului-ministru cu atribuţii de control trebuie să îndeplinească condiţiile prevăzute de lege, să prezinte dovada de studii corespunzătoare, specializări, să nu aibă antecedente penale, să aibă certificat de sănătate din care să rezulte că este apt din punctul de vedere al exercitării acestui tip de activitate, precum şi recomandare de la ultimul loc de muncă şi este obligat sa aibă un comportament decent, moral şi legal.
(14)
Corpul de control al primului-ministru îşi desfăşoară activitatea prin
personal propriu şi în colaborare cu alte entităţi specializate, dacă se impune.

(15)
Persoanele cu atribuţii de control din cadrul Corpului de control al primului-ministru sunt persoanele desemnate de şeful acestuia să exercite controale, în condiţiile legii, pentru a se asigura legalitatea, regularitatea, economicitatea şi eficienţa în utilizarea fondurilor publice şi administrarea patrimoniului public, şi intra sub incidenţa regimului incompatibilităţilor şi conflictelor de interese stabilit prin lege pentru funcţionarii publici.


	

Nemodificat.
	

Nemodificat. 


Nemodificat. 


Nemodificat. 


Nemodificat. 


Nemodificat.



Nemodificat.



Nemodificat.



Nemodificat.



Nemodificat.


Nemodificat.



1. La articolul 6, alineatul (11) se abrogă.

Autor: Aurelia Vasile – Grupul parlamentar al PSD+PC 



Nemodificat.


2. La articolul 6, alineatul (13) se modifică şi va avea următorul cuprins:


(13) Personalul Corpului de control al primului-ministru cu atribuţii de control trebuie să îndeplinească condiţiile prevăzute de lege, să prezinte dovada de studii corespunzătoare, specializări, să nu aibă antecedente penale, să aibă certificat de sănătate din care să rezulte că este apt din punctul de vedere al exercitării acestui tip de activitate, precum şi recomandare de la ultimul loc de muncă.
Autor: Ioan Oltean – Grupul parlamentar al PD-L.


Nemodificat.



Nemodificat.


	Discriminează alte categorii de angajaţi şi se creează o excepţie de la Legea privind salarizarea unitară a personalului plătit din fonduri publice.

Acestea obligaţii se regăsesc în Reglamentul de organizare şi funcţionare al instituţiei.

	
	Art.7. - (1) Departamentul pentru Lupta Antifraudă - DLAF, denumit în continuare Departament, structură fară personalitate juridica în cadrul aparatului de lucru al Guvernului, finanţată prin bugetul Secretariatului General al Guvernului, funcţionează în subordinea primului-ministru şi în coordonarea viceprim-ministrului, şi este condus de un şef cu rang de secretar de stat, ajutat de unul sau mai mulţi subsecretari de stat, numiţi şi, respectiv, eliberaţi din funcţie prin decizie a primului-ministru, la propunerea viceprim-ministrului.

(2) Departamentul este instituţia de contact cu Oficiul European de Lupta Antifraudă - OLAF şi asigură, sprijină sau coordonează, după caz, îndeplinirea obligaţiilor ce revin României privind protecţia intereselor financiare ale Comunităţii Europene, în conformitate cu prevederile art.280 din Tratatul de Instituire a Comunităţii Europene, având atribuţia de control al obţinerii, derulării sau utilizării fondurilor comunitare, precum şi a fondurilor de cofinanţare aferente.

(3)
În îndeplinirea atribuţiilor care îi revin, potrivit legii, Departamentul acţionează pe bază de autonomie funcţională şi decizională, independent de alte instituţii publice, conform obligaţiilor asumate de România.

(4)
Departamentul are următoarele atribuţii principale:

a) asigură coordonarea luptei antifraudă şi protejarea efectivă şi echivalentă a intereselor financiare ale Uniunii Europene în România;

b) efectuează controlul obţinerii, derulării şi utilizării fondurilor provenite din asistenţa financiară acordată României de Uniunea Europeană, precum şi a fondurilor de cofinanţare aferente, în vederea identificării de nereguli, având şi calitatea de organ de constatare, în sensul prevederilor art.214 din Codul de procedură penală, în privinţa fraudelor ce afectează interesele financiare ale Uniunii Europene în România;

c) efectuează acţiuni de control în vederea descoperirii fraudelor ce aduc atingere intereselor financiare ale Uniunii Europene în România, prin diminuarea ilegală a resurselor proprii înscrise în bugetul general al Uniunii Europene, având calitatea de organ de constatare, în sensul art.214 din Codul de procedură penală;

d)
asigură şi facilitează cooperarea dintre instituţiile naţionale implicate în protecţia intereselor financiare ale Uniunii Europene în România, precum şi dintre acestea şi Oficiul European de Luptă Antifraudă şi autorităţile publice relevante din celelalte state membre ale Uniunii Europene;

e) iniţiază, prin Secretariatul General al Guvernului, şi avizează proiecte de acte normative privind protecţia intereselor financiare ale Uniunii Europene în România;

f) culege, analizează şi prelucrează datele în scopul realizării analizelor relevante în domeniul protecţiei intereselor financiare ale Uniunii Europene în România;

g) elaborează şi coordonează programe de perfecţionare, stagii de pregătire şi instruire în domeniul luptei antifraudă;

h)
îndeplineşte orice alte atribuţii stabilite prin acte normative sau prin decizii ale primului-ministru.

(5) Departamentul primeşte sesizările Oficiului European de Lupta Antifraudă sau din alte surse ori se sesizează din oficiu cu privire la posibile nereguli ce afectează interesele financiare ale Uniunii Europene, efectuează controalele corespunzătoare şi pune la dispoziţia Oficiului European de Lupta Antifraudă actul de control cuprinzând aspectele constatate, precum şi toate datele şi informaţiile cerute.
(6) Toate autorităţile cu competenţe în gestionarea fondurilor comunitare, precum şi a fondurilor de coftnanţare aferente, precum şi direcţia de specialitate din cadrul Ministerului Finanţelor Publice au obligaţia să sesizeze de îndată Departamentul în cazul descoperirii unor indicii privind posibile fraude.
(7) În exercitarea atribuţiilor de control, Departamentul va proceda la efectuarea de controale la faţa locului, la luarea de declaraţii, va solicita documentele şi informaţiile necesare.
(8) În vederea efectuării eficiente şi cu celeritate a controalelor, toate instituţiile şi autorităţile publice implicate, precum şi operatorii economici, indiferent dacă sunt cu capital de stat sau privat, sunt obligaţi să permită reprezentanţilor Departamentului accesul necondiţionat în sedii, pe terenuri, în mijloace de transport sau în alte spaţii folosite în scopuri economice.
(9) Pe parcursul desfăşurării controalelor, Departamentul solicită tuturor instituţiilor şi autorităţilor publice implicate, precum şi operatorilor economici, indiferent dacă sunt cu capital de stat sau privat, documentele şi informaţiile necesare întocmirii actului de control. Dacă din diverse motive acestea nu pot fi furnizate imediat, persoanele juridice menţionate au obligaţia să răspundă corespunzător şi complet în cel mult 10 zile de la data solicitării.
(10) Pentru ducerea la îndeplinire a obligaţiei prevăzute la alin.(9), toate instituţiile şi autorităţile publice implicate, precum şi operatorii economici, indiferent dacă sunt cu capital de stat sau privat, care derulează ori beneficiază de fonduri comunitare vor desemna una sau mai multe persoane de contact. Acestea trebuie să beneficieze de pregătire specifică şi dotare tehnică pentru îndeplinirea corespunzătoare şi operativă a solicitărilor Departamentului.

(11) În baza împuternicirii de control, reprezentanţii Departamentului pot proceda la luarea de declaraţii de la persoana a cărei activitate este supusă controlului sau de la reprezentantul acestuia, precum şi de la martorii ce pot furniza date cu privire la săvârşirea unor nereguli ori fraude.
(12) La cererea Departamentului, organele de control financiar-fiscal, organele de politie, jandarmerie sau alţi agenţi ai forţei publice sunt obligaţi să acorde sprijin echipei de control în exercitarea atribuţiilor ce îi revin.
(13) În cazul identificării de nereguli, Departamentul transmite actul de control autorităţilor cu competente în gestionarea fondurilor comunitare, precum şi a fondurilor de cofinanţare aferente, în vederea luării masurilor care se impun pentru remedierea deficienţelor şi, după caz, recuperarea sumelor plătite necuvenit.
(14) În baza motivelor de fapt constatate de către Departament şi a temeiului de drept indicat de acesta, autorităţile procedează la stabilirea şi individualizarea obligaţiilor de plată şi emiterea titlului de creanţa, în cazul în care au fost prejudiciate bugetul general al Comunităţilor Europene sau bugetele administrate de acestea ori în numele lor si/sau bugetele din care provine cofinanţarea aferentă.
(15)
Constatările Departamentului sunt obligatorii pentru autorităţile cu competenţe în gestionarea fondurilor comunitare şi a cofinanţării aferente.

(16) Autorităţile cu competente în gestionarea fondurilor comunitare pot solicita Departamentului reexaminarea situaţiei de fapt în cazul existentei unor elemente care nu au fost avute în vedere în cadrul controlului efectuat de Departament, precum şi dispunerea controlului şi verificărilor proprii.
(17) Autorităţile cu competente în gestionarea fondurilor comunitare, precum şi a fondurilor de cofinanţare şi direcţia de specialitate din cadrul Ministerului Finanţelor Publice au obligaţia de a comunica, în termen de 30 de zile de la data primirii actului de control al Departamentului, măsurile luate pentru remedierea aspectelor semnalate prin acesta, precum şi acţiunile întreprinse pentru recuperarea eventualelor prejudicii.

(18) In cazul constatării unor elemente de natură infracţională în gestionarea fondurilor comunitare, după efectuarea tuturor operaţiunilor necesare, actul de control este transmis parchetului competent din punct de vedere material să efectueze urmărirea penală, în vederea luării de îndată a măsurilor legale pentru indisponibilizarea fondurilor, recuperarea prejudiciului şi restituirea acestuia, precum şi pentru tragerea la răspundere penală a persoanelor vinovate.
(19) În scopul îndeplinirii atribuţiei prevăzute la alin.(4) lit.f), toate autorităţile cu competenţe în gestionarea asistenţei financiare nerambursabile, în controlul utilizării corespunzătoare a fondurilor comunitare, în prevenirea şi combaterea neregulilor şi fraudelor, precum şi cele cu competenţe în efectuarea urmăririi penale şi sancţionarea celor vinovaţi şi în recuperarea prejudiciilor au obligaţia de a transmite Departamentului, în termen de 15 zile, datele şi informaţiile solicitate.
(20) Autorităţile cu competenţe în gestionarea asistenţei financiare comunitare au obligaţia de a comunica, în termen de 30 de zile de la data dispunerii, măsurile luate pentru remedierea aspectelor semnalate prin actele de control ale Departamentului, precum şi pentru recuperarea eventualelor prejudicii.
(21) Departamentul poate beneficia din partea Uniunii Europene de asistenţă şi dotare tehnică, precum şi de programe de pregătire specifică a personalului.
(22) La solicitarea Oficiului European de Lupta Antifraudă, reprezentanţii acestuia pot participa direct la controalele efectuate de Departament. Reprezentanţii Oficiului European de Luptă Antifraudă au acces la toate datele şi informaţiile care au stat la baza întocmirii actului de control, în condiţiile legii.
(23) Numirea, modificarea, suspendarea, încetarea raporturilor de muncă a personalului Departamentului se realizează prin act administrativ al ordonatorului principal de credite al Secretariatului General al Guvernului. 


(24) Personalul din cadrul Departamentului şi şeful Departamentului beneficiază de prevederile Legii nr. 490/2004 privind stimularea financiară a personalului care gestionează fonduri comunitare, cu modificările şi completările ulterioare.

	

Nemodificat.
	

Nemodificat.
	

	
	Art.8. - Personalul încadrat în structurile din aparatul de lucru al Guvernului prevăzute în prezenta ordonanţă de urgenţă, existent la data publicării Deciziei Curţii Constituţionale nr. 1039/2009, îşi păstrează toate drepturile şi obligaţiile rezultate din raporturile de muncă.


	

Nemodificat.
	

Nemodificat
	

	
	Art.9. - Drepturile salariale aferente lunii august 2009 pentru personalul reglementat prin prezenta ordonanţă de urgenţă se acordă integral, potrivit dispoziţiilor legale în vigoare.
	

Nemodificat.
	

Nemodificat
	

	
	Art.10. - Prezenta ordonanţă de urgenţă produce efecte până la data adoptării unei noi reglementari privind organizarea şi funcţionarea aparatului de lucru al Guvernului, precum şi a altor autorităţi ale administraţiei publice centrale.

	

Nemodificat.
	

Nemodificat
	





PREŞEDINTE, 






SECRETAR,




Sulfina BARBU 




   Mihai Cristian APOSTOLACHE

Intocmit

Consultant, Nicoleta Toma
Anexă nr.2
II. AMENDAMENTE RESPINSE
	Nr.

crt.
	Text iniţial
	Textul amendamentului
	Motivarea
a) pentru susţinere

b) pentru respingere
	Camera decizională
   

	1. 
	
Art.6. – (4) Corpul de control al primului-ministru îndeplineşte următoarele atribuţii principale:
a) în vederea realizării funcţiei de autoritate a Guvernului, controlează şi urmăreşte activitatea ministerelor, agenţiilor, autorităţilor administraţiei publice locale, serviciilor publice deconcentrate ale ministerelor şi ale altor organe de specialitate ale administraţiei publice centrale, instituţiilor publice, oficiilor, departamentelor, comisiilor, regiilor autonome, societăţilor comerciale, companiilor şi societăţilor naţionale, instituţiilor financiar-bancare, cu capital de stat integral sau majoritar, precum şi dacă activitatea acestora se desfăşoară cu respectarea politicilor interne şi a obligaţiilor impuse de lege, regulamente şi proceduri;


	
Litera a) de la alin.(4) al art.6 se modifică şi va avea următorul cuprins:


Art.6. – (4) Corpul de control al primului-ministru îndeplineşte următoarele atribuţii principale:
a) în vederea realizării funcţiei de autoritate a Guvernului, urmăreşte activitatea ministerelor, agenţiilor, autorităţilor administraţiei publice locale, serviciilor deconcentrate societăţilor comerciale, companiilor şi societăţilor naţionale, instituţiilor financiar-bancare, cu capital de stat integral sau majoritar se desfăşoară cu respectarea legilor şi reglementărilor în vigoare. Fac excepţie cazurile în care instituţiile vizate fac obiectul unor legi speciale de organizare şi funcţionare;


	a) Se elimină posibilitatea ca legea să vizeze entităţi supuse unor reglementări speciale şi care sunt controlate de instituţii abilitate în acest sens. Spre exemplu, prevederile Ordonanţei de urgenţă a Guvernului nr.99/2006 privind instituţiile de credit şi adecvarea capitatului, care prevăd că BNR este singura autoritate competentă să supravegheze instituţiile de credit.

b) Textul proiectului este corect, deoarece prin eliminare acestor prevederi sunt eliminate complet atribuţiile de control ale instituţiei, acesteia revenindu-i doar funcţia de urmărire. Totodată nu se justitifică introducerea excepţiei pentru instituţiile care au legi speciale de organizare şi funcţionare, deoarece în acest fel s-ar crea un vid legislativ.
	Senatul

	2. 
	
Art.6. – (4)

b) urmăreşte îmbunătăţirea modalităţilor de efectuare şi corelare a activităţilor de control la nivel naţional pentru a se evita paralelismele şi creşterea exigenţei şi responsabilităţii în actul de control;


	
Litera b) de la alin.(4) al art.6 se elimină.
	a) Existenţa Corpului de control face inutilă existenţa oricărui alt organism de control prin prisma atribuţiilor avute.
b) Emininarea nu se justifică deoarece este necesar să existe o astfel de atribuţie în sarcina Corpului de control al primului-ministru, în vedere corelării şi îmbunătăţirii activităţilor de control la nivel naţional.
	Senatul

	3. 
	
Art.6. – (4)

c) acordă sprijin şi colaborează cu celelalte entităţi care desfăşoară activităţi de control prin desfăşurarea de acţiuni comune, prin verificarea modului în care la nivelul entităţilor vizate a crescut funcţia preventivă a controlului fîscal-bugetar şi a celui privind raporturile de muncă, pentru a se diminua economia necontabilizată şi munca la negru;


	
Litera c) de la alin.(4) al art.6 se modifică şi va avea următorul cuprins:

c) acordă sprijin şi colaborează cu celelalte entităţi care desfăşoară activităţi de control prin realizarea de acţiuni comune şi prin verificarea modului în care la nivelul instituţiilor administraţiei publice centrale şi locale a crescut funcţia preventivă a controlului fîscal-bugetar şi a celui privind raporturile de muncă;


	a) Reformulare pentru eliminarea unor repetiţii, formulărilor nepotrivite sau sintagmelor lipsite de conţinut, de tipul „munca la negru” sau „economia necontabilizată”. 

b) Amendamentul nu se justifică deoarece se limitează aria de aplicare a acestei atribuţii doar la instituţiile administraţiei publice centrale şi locale.
	Senatul

	4. 
	
Art.6. – (4)


i) exercită controlul administrativ intern privind respectarea prevederilor legale în cadrul aparatului de lucru al Guvernului, la solicitare, în ministere, în celelalte organe de specialitate ale administraţiei publice centrale, precum şi la regiile autonome, companiile şi societăţile naţionale sau la societăţile comerciale cu capital integral ori majoritar de stat;
	
Litera i) de la alin.(4) al art.6 se modifică şi va avea următorul cuprins:


i) verifică modul în care au fost respectate prevederile legale privind exercitare controlului administrativ intern în cadrul aparatului de lucru al Guvernului, şi, la solicitare, în cadrul ministerelor, celorlalte organe de specialitate ale administraţiei publice centrale, precum şi la regiile autonome, companiile şi societăţile naţionale sau la societăţile comerciale cu capital integral ori majoritar de stat;
	a) Reformulare, deoarece O.U.G. nr.119/1999 privind controlul intern şi controlul financiar preventiv stipulează că Ministerul Finanţelor Publice este autoritatea în materia controlului intern şi controlului financiar preventiv. Corpul de control poate exercita controlul administrativ intern exclusiv în cadrul aparatului Guvernului.
b) Amendamentul nu se justifică deoarece CCPM nu exercită în nici un caz, tipul de control intern şi control financiar preventiv exercitate de Ministerul Finanţelor Publice.
	Senatul

	5.
	
Art.6. – (4)


m) coordonează şi controlează aplicarea de către entităţile cu atribuţii de control a prevederilor actelor normative care reglementează controlul şi conduita personalului cu atribuţii de control la nivelul administraţiei publice centrale;
	
Litera m) de la alin.(4) al art.6 se elimină. 
	a) Se încalcă principiul separaţiei puterilor în stat; controlul activităţii organelor de control face obiectul contenciosului administrativ sau organismelor din cadrul Ministerului Public.

b) Amendamentul nu se justifică deoarece controlul modului în care entităţile cu atribuţii  de control aplică prevederile actelor normative care reglementează controlul şi conduita personalului cu atribuţii de control la nivelul administraţiei publice centrale, nu face obiectul contenciosului administrativ şi nici organismelor din cadrul Ministerului Public.
	Senatul

	6. 
	Art.6.
(5) In realizarea atribuţiilor de control, autorităţile şi instituţiile publice, precum şi operatorii economici vizaţi au obligaţia să pună la dispoziţia reprezentanţilor Corpului de control al primului-ministru documentele şi informaţiile în termenul solicitat. Refuzul nejustificat atrage răspunderea administrativă, civilă sau penală, după caz, a persoanei vinovate.

(6) Instituţiile cu atribuţii de control din cadrul administraţiei publice centrale şi locale au obligaţia, la solicitarea Corpului de control al primului-ministru, să pună la dispoziţie informaţiile solicitate şi să acorde sprijin pentru realizarea misiunii de control.

(7) Pentru realizarea atribuţiilor sale, personalul Corpului de control al primului-ministru efectuează controale directe, întocmind acte de control, respectiv rapoarte de control, procese-verbale, informări sau sinteze, care sunt prezentate spre aprobare şefului Corpului de control al primului-ministru, cu respectarea procedurilor legale.
	
Alineatele (5), (6) şi (7) ale art.6 se reformulează şi vor avea următorul cuprins:


(5) In realizarea atribuţiilor de control, Corpul de control al primului-ministru funcţionează în baza unui regulament de organizare, funcţionare şi desfăşurare a activităţilor de control, care va fi publicat în Monitorul Oficial al României, Partea I, în termen de 30 de zile de la intrarea în vigoare a prezentei legi. Corpul de control al primului-ministru este investit să efectueze o misiune de control prin ordin al primului-ministru, contrasemnat de şeful Corpului de control, care va cuprinde cel puţin:
a) data emiterii şi temeiul legal;

b) obiectivele şi tematica de control individualizate;

c) durata misiunii de control;

d) categoriile de documente şi informaţiile la care echipa de control poate avea acces şi scopul în care sunt solicitate,

e) condiţiile în care poate fi extinsă misiunea de control.


(6) Acţiunile de control se vor desfăşura direct, la sediile instituţiilor vizate, în aşa fel încât să nu se producă o perturbare a activităţilor desfăşurate de instituţiile respective. Entităţile controlate au obligaţia să pună la dispoziţia reprezentanţilor Corpului de control documentele şi informaţiile solicitate. Corpul de control nu are dreptul să reţină documente, acte, înscrisuri, registre, documente financiar-contabile sau alte materiale aparţinând instituţiei controlate.


(7) Actele de control încheiate de Corpul de control al primului-ministru vor fi comunicate entităţilor controlate, la data finalizării activităţii de control. Eventualele obiecţii la actul de control, din partea entităţilor controlate, vor fi soluţionate în termen de maxim 10 zile de la primirea acestora. Sesizarea instituţiilor sau autorităţilor competente, ca urmare a desfăşurării controlului, va putea fi făcută numai după aprobarea raportului de control şi soluţionarea obiecţiilor entităţilor controlate.


	a) Reformulare integrală a celor 3 alineate, în scopul introducerii unei proceduri de control neechivoce şi în conformitate cu prevederile legale şi cutumele în materie. 
b) Amendamentul nu se justifică deoarece persoanlul Corpului de control este subordonat direct şefului Corpului de control, ci nu primului-ministru, iar regulamentul de funcţionare şi organizare este deja aprobat prin ordinul şefului Corpului de Control nr.5/24.04.2009. In ceea ce priveşte restricţia de a reţine documente, acte etc., ale entităţii controlate, oastfel de interdicţie nu se poate referi decât la reţinerea de documente ordiginale, în nici un caz neputându-se aplica unor documente în copie, certificate conform cu originalul.

Actul de control se 
comunica entităţii 
controlate numai 
după ce acesta este 
avizat pentru 
legalitate şi aprobat 
de către şeful CCPM.
	Senatul

	7.
	
Art.6. – (13) Personalul Corpului de control al primului-ministru cu atribuţii de control trebuie să îndeplinească condiţiile prevăzute de lege, să prezinte dovada de studii corespunzătoare, specializări, să nu aibă antecedente penale, să aibă certificat de sănătate din care să rezulte că este apt din punctul de vedere al exercitării acestui tip de activitate, precum şi recomandare de la ultimul loc de muncă şi este obligat sa aibă un comportament decent, moral şi legal.

	
Alineatul 13 al articolului 6 se reformulează şi va avea următorul cuprins:


(13) Personalul Corpului de control al primului-ministru cu atribuţii de control trebuie să îndeplinească condiţiile prevăzute de lege,  respectiv:

a) să aibă studii superioare şi eventual specializări;

b) să nu aibă antecedente penale;

c) să aibă certificat de sănătate din care să reyulte că este apt pentru exercitarea activităţilor desfăşurate în cadrul corpului de control al primului ministru

d) să aibă o bună reputaţie, dovedită inclusiv prin prezentarea unei recomandări de la ultimul loc de muncă sau a altui document similar.

Personalul încadrat în cadrul Corpului de control al primului-ministru este obligat să păstreze confidenţialitatea datelor şi informaţiilor de care ia cunoştinţă în exercitarea atribuţiilor de control.


	a) Reformularea este necesară pentru eliminarea unor formule neclare, ambigue, neuzuale, discriminatorii sau neconstituţionale.
b) Amendamentul prevede condiţii restrictive şi limitative , textul iniţial fiind corelat cu prevederile legislaţiei care se aplică perosnalului contractul. Referitor la introducerea sintagmei „bunei reputaţii”, ar permite intervenţia arbitrariului, iar obligaţia de confidenţialitate este prevăzută în Regulamentul de organizare şi funcţionare al Corpului de control al primului-ministru.
	Senatul 

